Plimuta
Šis raksts ir par pilsētu Anglijā. Par citām jēdziena Plimuta nozīmēm skatīt nozīmju atdalīšanas lapu. Plimuta (angļu: Plymouth, izrunā: /ˈplɪməθ/; korniešu: Aberplymm) ir pilsēta (city) un unitārā pašvaldība Anglijas dienvidrietumos, Devonā. Atrodas Lamanša krastā pie Teimāras un Plimas upju ietekām 78 km no grāfistes galvaspilsētas Ekseteras un 353 km no valsts galvaspilsētas Londonas. Gadsimtiem bijusi viena no lielākajām britu kara bāzēm. Otrā pasaules kara laikā smagi cietusi vācu armijas uzlidojumos.